CELEX: 32010R0757
Language: el
Date: 2010-08-24 00:00:00
Title: Κανονισμός (ΕΕ) αριθ. 757/2010 της Επιτροπής, της 24ης Αυγούστου 2010 , για τροποποίηση του κανονισμού (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου για τους έμμονους οργανικούς ρύπους, όσον αφορά τα παραρτήματα I και III  Κείμενο που παρουσιάζει ενδιαφέρον για τον ΕΟΧ

25.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 223/29
            
         ΚΑΝΟΝΙΣΜΌΣ (ΕΕ) αριθ. 757/2010 ΤΗΣ ΕΠΙΤΡΟΠΉΣ
   της 24ης Αυγούστου 2010
   για τροποποίηση του κανονισμού (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου για τους έμμονους οργανικούς ρύπους, όσον αφορά τα παραρτήματα I και III
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τους έμμονους οργανικούς ρύπους και την τροποποίηση της οδηγίας 79/117/ΕΟΚ (1), και ιδίως το άρθρο 14 παράγραφος 1,
   Εκτιμώντας τα ακόλουθα:
   
               (1)
            
            
               Με τον κανονισμό (ΕΚ) αριθ. 850/2004 ενσωματώθηκε στο δίκαιο της Ένωσης η υλοποίηση των δεσμεύσεων που καθορίζονται στη σύμβαση της Στοκχόλμης περί έμμονων οργανικών ρύπων (εφεξής «η σύμβαση»), η οποία εγκρίθηκε με την απόφαση 2006/507/ΕΚ του Συμβουλίου, της 14ης Οκτωβρίου 2004, σχετικά με τη σύναψη, εξ ονόματος της Ευρωπαϊκής Κοινότητας, της σύμβασης της Στοκχόλμης για τους έμμονους οργανικούς ρύπους (2), καθώς και στο πρωτόκολλο για τους έμμονους οργανικούς ρύπους της σύμβασης του 1979 για τη διασυνοριακή ατμοσφαιρική ρύπανση μεγάλης απόστασης (εφεξής «το πρωτόκολλο»), το οποίο εγκρίθηκε με την απόφαση 259/2004/ΕΚ του Συμβουλίου, της 19ης Φεβρουαρίου 2004, σχετικά με τη σύναψη, εξ ονόματος της Ευρωπαϊκής Κοινότητας, του πρωτοκόλλου της σύμβασης του 1979 για τη διασυνοριακή ατμοσφαιρική ρύπανση μεγάλης απόστασης που οφείλεται στους έμμονους οργανικούς ρύπους (3).
            
         
               (2)
            
            
               Μετά την υποβολή προτάσεων για ουσίες από την Ευρωπαϊκή Ένωση και τα κράτη μέλη της, καθώς και από τη Νορβηγία και το Μεξικό, η επιτροπή εξέτασης έμμονων οργανικών ρύπων, που έχει συσταθεί βάσει της συνθήκης, ολοκλήρωσε τις εργασίες της για τις εννέα προταθείσες ουσίες, οι οποίες διαπιστώθηκε ότι πληρούν τα κριτήρια της σύμβασης. Κατά την τέταρτη σύνοδο της διάσκεψης των συμβαλλομένων μερών της σύμβασης, στις 4 με 8 Μαΐου 2009 (εφεξής «η COP4»), συμφωνήθηκε να προστεθούν και οι εννέα ουσίες στα παραρτήματα της σύμβασης.
            
         
               (3)
            
            
               Λαμβανομένων υπόψη των αποφάσεων που ελήφθησαν στην COP4, είναι αναγκαία η τροποποίηση των παραρτημάτων I και III του κανονισμού (ΕΚ) αριθ. 850/2004. Το παράρτημα I του κανονισμού (ΕΚ) αριθ. 850/2004 θα πρέπει να τροποποιηθεί για να ληφθεί υπόψη το γεγονός ότι οι ουσίες μπορούν να περιλαμβάνονται μόνο στη σύμβαση.
            
         
               (4)
            
            
               Η COP4 αποφάσισε να συμπεριλάβει οκτώ από τις ουσίες στο παράρτημα A (Κατάργηση) της σύμβασης. Καθώς η ένατη ουσία —υπερφθοροκτανοσουλφονικό οξύ και τα παράγωγά του (εφεξής «PFOS»)— εξακολουθεί να χρησιμοποιείται ευρέως σε παγκόσμια κλίμακα, η COP4 αποφάσισε να τη συμπεριλάβει στο παράρτημα B (Περιορισμός) με σειρά εξαιρέσεων. Η δομή του κανονισμού (ΕΚ) αριθ. 850/2004 είναι παρεμφερής, με παράρτημα I (Απαγορεύσεις) και παράρτημα II (Περιορισμοί). Η σύμβαση επιβάλλει υποχρεώσεις απαγόρευσης ή περιορισμού της παραγωγής, της χρήσης, των εισαγωγών και των εξαγωγών των ουσιών που απαριθμούνται στα οικεία παραρτήματα A και B. Δεδομένου ότι ο κανονισμός (ΕΚ) αριθ. 850/2004, πέραν του περιορισμού της διάθεσης στην αγορά, περιλαμβάνει όρους για την παραγωγή, τη χρήση και τη διαχείριση των αποβλήτων, με την υπαγωγή των ουσιών που καλύπτονται από τις αποφάσεις της COP4 στον κανονισμό (ΕΚ) αριθ. 850/2004 το πεδίο εφαρμογής του περιορισμού καθίσταται σύμφωνο με την απόφαση της COP4.
            
         
               (5)
            
            
               Η διάθεση στην αγορά και η χρήση PFOS στην Ένωση υπόκειται σε περιορισμούς δυνάμει του παραρτήματος XVII του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (Reach) (4). Οι ισχύοντες στην Ένωση περιορισμοί όσον αφορά τα PFOS συνοδεύονται από ελάχιστες εξαιρέσεις σε σύγκριση με τις προβλεπόμενες στην απόφαση της COP4. Τα PFOS συμπεριελήφθησαν επίσης στο παράρτημα I του αναθεωρημένου πρωτοκόλλου που εγκρίθηκε στις 18 Δεκεμβρίου 2009. Συνεπώς, τα PFOS θα πρέπει να συμπεριληφθούν στο παράρτημα Ι του κανονισμού (ΕΚ) αριθ. 850/2004 μαζί με τις υπόλοιπες οκτώ ουσίες. Οι παρεκκλίσεις που ίσχυαν για τα PFOS κατά την καταχώρισή τους στο παράρτημα XVII μεταφέρονται και συμπεριλαμβάνονται στο παράρτημα I του κανονισμού (ΕΚ) αριθ. 850/2004, με ελάχιστες τροποποιήσεις. Οι παρεκκλίσεις θα πρέπει να υπόκεινται στην εφαρμογή των βέλτιστων διαθέσιμων τεχνικών, κατά περίπτωση. Η ειδική παρέκκλιση για τη χρήση PFOS ως διαβρεκτών σε συστήματα ελεγχόμενης ηλεκτροεπιμετάλλωσης υπόκειται σε χρονικό περιορισμό σύμφωνα με την απόφαση της COP4. Η προθεσμία επιδέχεται παράταση, εάν δικαιολογείται από τεχνικής πλευράς και εφόσον εγκρίνεται από τη διάσκεψη των Συμβαλλομένων μερών της σύμβασης. Τα κράτη μέλη οφείλουν να υποβάλλουν ανά τετραετία έκθεση σχετικά με τη χρήση των επιτρεπόμενων παρεκκλίσεων. Η Ευρωπαϊκή Ένωση, ως μέρος της σύμβασης, θα πρέπει να υποβάλλει εκθέσεις σ’ αυτή με βάση τις εκθέσεις των κρατών μελών. Η Επιτροπή θα πρέπει να συνεχίσει να επανεξετάζει τις εναπομένουσες παρεκκλίσεις και τη διαθεσιμότητα ασφαλέστερων εναλλακτικών ουσιών ή τεχνολογιών.
            
         
               (6)
            
            
               Πρέπει να οριστεί ο τρόπος εφαρμογής στα PFOS των διατάξεων του άρθρου 4 παράγραφος 1 στοιχείο β) του κανονισμού (ΕΚ) αριθ. 850/2004 που αφορούν τις ουσίες οι οποίες ανευρίσκονται ως ακούσιες ιχνοποσότητες ρύπων, ώστε να εξασφαλιστεί η εναρμονισμένη επιβολή και ο έλεγχος της εφαρμογής του εν λόγω κανονισμού και, ταυτόχρονα, να διασφαλιστεί η συμμόρφωση με τη σύμβαση. Το παράρτημα XVII του κανονισμού (ΕΚ) αριθ. 1907/2006 επιτρέπει τη χρήση PFOS σε ποσότητες που δεν υπερβαίνουν ορισμένα κατώτατα όρια. Μέχρις ότου προκύψουν νέα στοιχεία, τα κατώτατα όρια του παραρτήματος XVII του κανονισμού (ΕΚ) αριθ. 1907/2006 για το PFOS που περιέχεται σε αντικείμενα, αντιστοιχούν σε ένα επίπεδο κάτω από το οποίο η χρήση PFOS δεν εξυπηρετεί κανένα σκοπό, ενώ παράλληλα επιτρέπουν τον έλεγχο και την επιβολή μέσω υφισταμένων μεθόδων. Ως εκ τούτου, τα εν λόγω κατώτατα όρια προβλέπεται να περιορίσουν τη χρήση PFOS σε επίπεδα που αντιστοιχούν σε ακούσιες ιχνοποσότητες ρύπων. Με τον παρόντα κανονισμό θα πρέπει να θεσπιστεί κατώτατο όριο ανάλογου επιπέδου για τα PFOS που χρησιμοποιούνται ως ουσίες ή ως συστατικά παρασκευασμάτων. Για να αποκλειστεί η εκούσια χρήση, το επίπεδο αυτό θα πρέπει να είναι κατώτερο εκείνου που προβλέπει ο κανονισμός (ΕΚ) αριθ. 1907/2006.
            
         
               (7)
            
            
               Η διάθεση στην αγορά και η χρήση πενταβρωμοδιφαινυλαιθέρα και οκταβρωμοδιφαινυλαιθέρα στην Ένωση υπόκειται σε περιορισμούς δυνάμει του παραρτήματος XVII του κανονισμού (ΕΚ) αριθ. 1907/2006, με ανώτατο όριο συγκέντρωσης 0,1 % κατά βάρος, κάτω από το οποίο θεωρείται ότι η ουσία δεν υπόκειται σε περιορισμούς. Η COP4 αποφάσισε να συμπεριλάβει ομοειδείς ουσίες που απαντούν στις εμπορικές μορφές του πενταβρωμοδιφαινυλαιθέρα και του οκταβρωμοδιφαινυλαιθέρα και έχουν χαρακτηριστικά έμμονων οργανικών ρύπων (POP). Για λόγους συνέπειας, θα πρέπει να εφαρμοστεί στους καταλόγους του κανονισμού (ΕΚ) αριθ. 850/2004 η ίδια προσέγγιση όπως στο παράρτημα XVII του κανονισμού (ΕΚ) αριθ. 1907/2006, όσον αφορά τα παράγωγα για τα οποία η COP4 έκρινε ότι έχουν χαρακτηριστικά POP. Κατά συνέπεια, πρέπει να συμπεριληφθούν στο παράρτημα Ι του κανονισμού (ΕΚ) αριθ. 850/2004 τα παράγωγα εξαβρωμοδιφαινυλαιθέρας, επταβρωμοδιφαινυλαιθέρας, τετραβρωμοδιφαινυλαιθέρας και πενταβρωμοδιφαινυλαιθέρας.
            
         
               (8)
            
            
               Πρέπει να οριστεί ο τρόπος εφαρμογής στα πολυβρωμοπαράγωγα των διφαινυλαιθέρων (PBDE) των διατάξεων του άρθρου 4 παράγραφος 1 στοιχείο β) του κανονισμού (ΕΚ) αριθ. 850/2004 που αφορούν τις ουσίες οι οποίες ανευρίσκονται ως ακούσιες ιχνοποσότητες ρύπων, ώστε να εξασφαλιστεί η εναρμονισμένη επιβολή και ο έλεγχος της εφαρμογής του εν λόγω κανονισμού και, ταυτόχρονα, να διασφαλιστεί η συμμόρφωση με τη σύμβαση. Με τον παρόντα κανονισμό θα πρέπει να θεσπιστεί σταθερό κατώτατο όριο προκειμένου τα PBDE που περιέχονται σε ουσίες, παρασκευάσματα και αντικείμενα να θεωρηθούν ακούσιες ιχνοποσότητες ρύπων. Εφόσον προκύψουν νέα στοιχεία και με την επιφύλαξη επανεξέτασης από την Επιτροπή σύμφωνα με τους στόχους του παρόντος κανονισμού, τα κατώτατα όρια του παραρτήματος XVII του κανονισμού (ΕΚ) αριθ. 1907/2006 για τα PBDE που περιέχονται σε αντικείμενα παραγόμενα από ανακυκλωμένα υλικά, προβλέπεται να περιορίσουν τη χρήση PBDE σε επίπεδα ακούσιων ιχνοποσοτήτων ρύπων, υπό την έννοια ότι τα όρια αυτά θεωρείται ότι αντιστοιχούν σε ένα επίπεδο κάτω από το οποίο η χρήση PBDE δεν εξυπηρετεί κανένα σκοπό, ενώ παράλληλα επιτρέπουν τον έλεγχο και την επιβολή μέσω υφισταμένων μεθόδων. Με τον παρόντα κανονισμό θα πρέπει να θεσπιστεί κατώτατο όριο ανάλογου επιπέδου για τα PBDE που χρησιμοποιούνται ως ουσίες ή ως συστατικά παρασκευασμάτων ή αντικειμένων.
            
         
               (9)
            
            
               Είναι αναγκαίο να διευκρινιστεί ότι η απαγόρευση την οποία επιβάλλει το άρθρο 3 του κανονισμού (ΕΚ) αριθ. 850/2004 δεν ισχύει για τα αντικείμενα που περιέχουν PBDE και PFOS και χρησιμοποιούνταν ήδη κατά την ημερομηνία έναρξης ισχύος του παρόντος κανονισμού.
            
         
               (10)
            
            
               Το DDT και το εξαχλωροκυκλοεξάνιο (HCH), συμπεριλαμβανομένου του λινδανίου, θα πρέπει να συμπεριληφθούν χωρίς παρεκκλίσεις. Το παράρτημα Ι μέρος Α του κανονισμού (ΕΚ) αριθ. 850/2004 επιτρέπει στα κράτη μέλη να διατηρήσουν την υφιστάμενη παραγωγή και χρήση DDT για την παραγωγή dicofol. Επί του παρόντος, κανένα κράτος μέλος δεν κάνει χρήση της παρέκκλισης. Επιπλέον, απορρίφθηκε η προσθήκη του dicofol στο παράρτημα I της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (5) και στην οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (6). Κατόπιν τούτου, η παρέκκλιση αυτή θα πρέπει να απαλειφθεί. Το HCH, συμπεριλαμβανομένου του λινδανίου, περιλαμβάνεται στο παράρτημα Ι μέρος B του κανονισμού (ΕΚ) αριθ. 850/2004, με δύο ειδικές παρεκκλίσεις για συγκεκριμένες χρήσεις. Οι παρεκκλίσεις έπαυσαν να ισχύουν την 1η Σεπτεμβρίου 2006 και την 31η Δεκεμβρίου 2007 και, επομένως, θα πρέπει να απαλειφθούν.
            
         
               (11)
            
            
               Σύμφωνα με τις αποφάσεις της COP4, το πενταχλωροβενζόλιο πρέπει να προστεθεί στα παραρτήματα I και III του κανονισμού (ΕΚ) αριθ. 850/2004 ώστε να υπόκειται σε γενική απαγόρευση, καθώς και στις διατάξεις του εν λόγω κανονισμού που αφορούν τη μείωση των εκπομπών. Η χλωρδεκόνη (chlordecone) και το εξαβρωμοδιφαινύλιο θα πρέπει να μεταφερθούν στο παράρτημα Ι μέρος Α, επειδή περιλαμβάνονται πλέον και στις δύο διεθνείς πράξεις.
            
         
               (12)
            
            
               Σύμφωνα με το άρθρο 22 της σύμβασης, οι τροποποιήσεις των παραρτημάτων Α, Β και Γ αυτής τίθενται σε ισχύ κατά την εκπνοή ενός έτους από την ημερομηνία γνωστοποίησης της εκάστοτε τροποποίησης από τον θεματοφύλακα, εν προκειμένω στις 26 Αυγούστου 2010. Ως εκ τούτου και για λόγους συνέπειας, ο παρών κανονισμός θα πρέπει να εφαρμόζεται από την ίδια ημερομηνία. Ο παρών κανονισμός θα πρέπει επομένως να αρχίσει επειγόντως να ισχύει.
            
         
               (13)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει της οδηγίας 67/548/ΕΟΚ,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα I και III του κανονισμού (ΕΚ) αριθ. 850/2004 τροποποιούνται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 26 Αυγούστου 2010.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Αυγούστου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 158 της 30.4.2004, σ. 7.
   
      (2)  ΕΕ L 209 της 31.7.2006, σ. 1.
   
      (3)  ΕΕ L 81 της 19.3.2004, σ. 35.
   
      (4)  ΕΕ L 396 της 30.12.2006, σ. 1.
   
      (5)  ΕΕ L 123 της 24.4.1998, σ. 1.
   
      (6)  ΕΕ L 230 της 19.8.1991, σ. 1.
   
      ΠΑΡΑΡΤΗΜΑ
      
                  1.
               
               
                  Το παράρτημα I του κανονισμού (ΕΚ) αριθ. 850/2004 αντικαθίσταται από το ακόλουθο κείμενο:
                  
                     «ΠΑΡΑΡΤΗΜΑ I
                     
                        Μέρος A —   Ουσίες που περιλαμβάνονται στη σύμβαση και στο πρωτόκολλο και ουσίες που περιλαμβάνονται μόνο στο πρωτόκολλο
                     
                     
                                 Ουσία
                              
                              
                                 αριθ. CAS
                              
                              
                                 αριθ. ΕΚ
                              
                              
                                 Ειδική εξαίρεση για ενδιάμεση χρήση ή άλλη ειδική διάταξη
                              
                           
                                 Τετραβρωμοδιφαινυλαιθέρας
                                 C12H6Br4O
                              
                              
                                  
                              
                              
                                  
                              
                              
                                 
                                             1.
                                          
                                          
                                             Για τους σκοπούς της παρούσας καταχώρισης, το άρθρο 4 παράγραφος 1 στοιχείο β) εφαρμόζεται στον τετραβρωμοδιφαινυλαιθέρα που περιέχεται, σε συγκεντρώσεις οι οποίες δεν υπερβαίνουν τα 10 mg/kg (0,001 % κατά βάρος), σε ουσίες, παρασκευάσματα, αντικείμενα ή ως συστατικό των φλογοεπιβραδυντικών μερών αντικειμένων.
                                          
                                       
                                             2.
                                          
                                          
                                             Κατά παρέκκλιση, επιτρέπεται η παραγωγή, διάθεση στην αγορά και χρήση:
                                             
                                                         α)
                                                      
                                                      
                                                         με την επιφύλαξη του στοιχείου β), αντικειμένων και παρασκευασμάτων που περιέχουν τετραβρωμοδιφαινυλαιθέρα σε συγκεντρώσεις κάτω του 0,1 % κατά βάρος, όταν παράγονται, εξ ολοκλήρου ή εν μέρει, από ανακυκλωμένα υλικά ή υλικά προερχόμενα από απόβλητα που έχουν υποστεί επεξεργασία για επαναχρησιμοποίηση·
                                                      
                                                   
                                                         β)
                                                      
                                                      
                                                         ειδών ηλεκτρικού και ηλεκτρονικού εξοπλισμού που εμπίπτουν στο πεδίο εφαρμογής της οδηγίας 2002/95/ΕΚ του Ευρωπαϊκού Κοινοβουλίου και του Συμβουλίου (1).
                                                      
                                                   
                                       
                                             3.
                                          
                                          
                                             Επιτρέπεται η χρήση αντικειμένων που περιέχουν τετραβρωμοδιφαινυλαιθέρα ως συστατικό και χρησιμοποιούνταν ήδη στην Ένωση πριν από τις 25 Αυγούστου 2010. Στα αντικείμενα αυτά εφαρμόζεται το άρθρο 4 παράγραφος 2 τρίτο και τέταρτο εδάφιο.
                                          
                                       
                           
                                 Πενταβρωμοδιφαινυλαιθέρας
                                 C12H5Br5O
                              
                              
                                  
                              
                              
                                  
                              
                              
                                 
                                             1.
                                          
                                          
                                             Για τους σκοπούς της παρούσας καταχώρισης, το άρθρο 4 παράγραφος 1 στοιχείο β) εφαρμόζεται στον πενταβρωμοδιφαινυλαιθέρα που περιέχεται, σε συγκεντρώσεις οι οποίες δεν υπερβαίνουν τα 10 mg/kg (0,001 % κατά βάρος), σε ουσίες, παρασκευάσματα, αντικείμενα ή ως συστατικό των φλογοεπιβραδυντικών μερών αντικειμένων.
                                          
                                       
                                             2.
                                          
                                          
                                             Κατά παρέκκλιση, επιτρέπεται η παραγωγή, διάθεση στην αγορά και χρήση:
                                             
                                                         α)
                                                      
                                                      
                                                         με την επιφύλαξη του στοιχείου β), αντικειμένων και παρασκευασμάτων που περιέχουν πενταβρωμοδιφαινυλαιθέρα σε συγκεντρώσεις κάτω του 0,1 % κατά βάρος, όταν παράγονται, εξ ολοκλήρου ή εν μέρει, από ανακυκλωμένα υλικά ή υλικά προερχόμενα από απόβλητα που έχουν υποστεί επεξεργασία για επαναχρησιμοποίηση·
                                                      
                                                   
                                                         β)
                                                      
                                                      
                                                         ειδών ηλεκτρικού και ηλεκτρονικού εξοπλισμού που εμπίπτουν στο πεδίο εφαρμογής της οδηγίας 2002/95/ΕΚ.
                                                      
                                                   
                                       
                                             3.
                                          
                                          
                                             Επιτρέπεται η χρήση αντικειμένων που περιέχουν πενταβρωμοδιφαινυλαιθέρα ως συστατικό και χρησιμοποιούνταν ήδη στην Ένωση πριν από τις 25 Αυγούστου 2010. Στα αντικείμενα αυτά εφαρμόζεται το άρθρο 4 παράγραφος 2 τρίτο και τέταρτο εδάφιο.
                                          
                                       
                           
                                 Εξαβρωμοδιφαινυλαιθέρας
                                 C12H4Br6O
                              
                              
                                  
                              
                              
                                  
                              
                              
                                 
                                             1.
                                          
                                          
                                             Για τους σκοπούς της παρούσας καταχώρισης, το άρθρο 4 παράγραφος 1 στοιχείο β) εφαρμόζεται στον εξαβρωμοδιφαινυλαιθέρα που περιέχεται, σε συγκεντρώσεις οι οποίες δεν υπερβαίνουν τα 10 mg/kg (0,001 % κατά βάρος), σε ουσίες, παρασκευάσματα, αντικείμενα ή ως συστατικό των φλογοεπιβραδυντικών μερών αντικειμένων.
                                          
                                       
                                             2.
                                          
                                          
                                             Κατά παρέκκλιση, επιτρέπεται η παραγωγή, διάθεση στην αγορά και χρήση:
                                             
                                                         α)
                                                      
                                                      
                                                         με την επιφύλαξη του στοιχείου β), αντικειμένων και παρασκευασμάτων που περιέχουν εξαβρωμοδιφαινυλαιθέρα σε συγκεντρώσεις κάτω του 0,1 % κατά βάρος, όταν παράγονται, εξ ολοκλήρου ή εν μέρει, από ανακυκλωμένα υλικά ή υλικά προερχόμενα από απόβλητα που έχουν υποστεί επεξεργασία για επαναχρησιμοποίηση·
                                                      
                                                   
                                                         β)
                                                      
                                                      
                                                         ειδών ηλεκτρικού και ηλεκτρονικού εξοπλισμού που εμπίπτουν στο πεδίο εφαρμογής της οδηγίας 2002/95/ΕΚ.
                                                      
                                                   
                                       
                                             3.
                                          
                                          
                                             Επιτρέπεται η χρήση αντικειμένων που περιέχουν εξαβρωμοδιφαινυλαιθέρα ως συστατικό και χρησιμοποιούνταν ήδη στην Ένωση πριν από τις 25 Αυγούστου 2010. Στα αντικείμενα αυτά εφαρμόζεται το άρθρο 4 παράγραφος 2 τρίτο και τέταρτο εδάφιο.
                                          
                                       
                           
                                 Επταβρωμοδιφαινυλαιθέρας
                                 C12H3Br7O
                              
                              
                                  
                              
                              
                                  
                              
                              
                                 
                                             1.
                                          
                                          
                                             Για τους σκοπούς της παρούσας καταχώρισης, το άρθρο 4 παράγραφος 1 στοιχείο β) εφαρμόζεται στον επταβρωμοδιφαινυλαιθέρα που περιέχεται, σε συγκεντρώσεις οι οποίες δεν υπερβαίνουν τα 10 mg/kg (0,001 % κατά βάρος), σε ουσίες, παρασκευάσματα, αντικείμενα ή ως συστατικό των φλογοεπιβραδυντικών μερών αντικειμένων.
                                          
                                       
                                             2.
                                          
                                          
                                             Κατά παρέκκλιση, επιτρέπεται η παραγωγή, διάθεση στην αγορά και χρήση:
                                             
                                                         α)
                                                      
                                                      
                                                         με την επιφύλαξη του στοιχείου β), αντικειμένων και παρασκευασμάτων που περιέχουν επταβρωμοδιφαινυλαιθέρα σε συγκεντρώσεις κάτω του 0,1 % κατά βάρος, όταν παράγονται, εξ ολοκλήρου ή εν μέρει, από ανακυκλωμένα υλικά ή υλικά προερχόμενα από απόβλητα που έχουν υποστεί επεξεργασία για επαναχρησιμοποίηση·
                                                      
                                                   
                                                         β)
                                                      
                                                      
                                                         ειδών ηλεκτρικού και ηλεκτρονικού εξοπλισμού που εμπίπτουν στο πεδίο εφαρμογής της οδηγίας 2002/95/ΕΚ.
                                                      
                                                   
                                       
                                             3.
                                          
                                          
                                             Επιτρέπεται η χρήση αντικειμένων που περιέχουν επταβρωμοδιφαινυλαιθέρα ως συστατικό και χρησιμοποιούνταν ήδη στην Ένωση πριν από τις 25 Αυγούστου 2010. Στα αντικείμενα αυτά εφαρμόζεται το άρθρο 4 παράγραφος 2 τρίτο και τέταρτο εδάφιο.
                                          
                                       
                           
                                 Υπερφθοροκτανοσουλφονικό οξύ και τα παράγωγά του (PFOS)
                                 C8F17SO2X
                                 (X = OH, άλας με μέταλλο (O-M+), αλογονίδιο, αμίδιο και λοιπά παράγωγα, συμπεριλαμβανομένων των πολυμερών)
                              
                              
                                  
                              
                              
                                  
                              
                              
                                 
                                             1.
                                          
                                          
                                             Για τους σκοπούς της παρούσας καταχώρισης, το άρθρο 4 παράγραφος 1 στοιχείο β) εφαρμόζεται στα PFOS που περιέχονται σε ουσίες ή παρασκευάσματα σε συγκεντρώσεις οι οποίες δεν υπερβαίνουν τα 10 mg/kg (0,001 % κατά βάρος).
                                          
                                       
                                             2.
                                          
                                          
                                             Για τους σκοπούς της παρούσας καταχώρισης, το άρθρο 4 παράγραφος 1 στοιχείο β) εφαρμόζεται στα PFOS που περιέχοντα σε ημιτελή προϊόντα ή αντικείμενα ή μέρη αυτών, εάν η συγκέντρωση των PFOS είναι χαμηλότερη από 0,1 % κατά βάρος, υπολογιζόμενη επί της μάζας των διακριτών σε επίπεδο δομής ή μικροδομής μερών που περιέχουν PFOS ή, στην περίπτωση των κλωστοϋφαντουργικών προϊόντων ή άλλων επιχρισμένων υλικών, εάν η ποσότητα των PFOS είναι χαμηλότερη από 1 μg/m2 του επιχρισμένου υλικού.
                                          
                                       
                                             3.
                                          
                                          
                                             Επιτρέπεται η χρήση αντικειμένων που περιέχουν PFOS ως συστατικό και χρησιμοποιούνταν ήδη στην Ένωση πριν από τις 25 Αυγούστου 2010. Στα αντικείμενα αυτά εφαρμόζεται το άρθρο 4 παράγραφος 2 τρίτο και τέταρτο εδάφιο.
                                          
                                       
                                             4.
                                          
                                          
                                             Επιτρέπεται να χρησιμοποιούνται μέχρι τις 27 Ιουνίου 2011 πυροσβεστικοί αφροί που διατέθηκαν στην αγορά πριν από τις 27 Δεκεμβρίου 2006.
                                          
                                       
                                             5.
                                          
                                          
                                             Εάν ελαχιστοποιείται η ποσότητα που εκλύεται στο περιβάλλον, επιτρέπεται η παραγωγή και διάθεση στην αγορά για τις ακόλουθες ειδικές χρήσεις, υπό τον όρο ότι τα κράτη μέλη υποβάλλουν ανά τετραετία στην Επιτροπή έκθεση σχετικά με την πρόοδο της εξάλειψης των PFOS:
                                             
                                                         α)
                                                      
                                                      
                                                         μέχρι τις 26 Αυγούστου 2015, διαβρέκτες για συστήματα ελεγχόμενης ηλεκτροεπιμετάλλωσης·
                                                      
                                                   
                                                         β)
                                                      
                                                      
                                                         φωτοανθεκτικά υλικά ή αντιανακλαστικές επιστρώσεις για φωτολιθογραφικές διεργασίες·
                                                      
                                                   
                                                         γ)
                                                      
                                                      
                                                         φωτογραφικές επιστρώσεις που εφαρμόζονται σε φιλμ, χαρτί ή σε εκτυπωτικές πλάκες·
                                                      
                                                   
                                                         δ)
                                                      
                                                      
                                                         καταστολείς όξινης αχλύος για μη διακοσμητική σκληρή επιχρωμίωση (με εξασθενές χρώμιο) σε συστήματα κλειστού βρόχου·
                                                      
                                                   
                                                         ε)
                                                      
                                                      
                                                         υδραυλικά ρευστά για την αεροπορία.
                                                      
                                                   Όταν οι παρεκκλίσεις κατά τα στοιχεία α) έως ε) ανωτέρω αφορούν την παραγωγή ή τη χρήση σε εγκαταστάσεις που εμπίπτουν στο πεδίο εφαρμογής της οδηγίας 2008/1/ΕΚ του Ευρωπαϊκού Κοινοβουλίου και του Συμβουλίου (2), εφαρμόζονται οι σχετικές βέλτιστες διαθέσιμες τεχνικές για την πρόληψη και την ελαχιστοποίηση των εκπομπών, οι οποίες περιγράφονται στις πληροφορίες που δημοσιεύει η Επιτροπή κατ’ εφαρμογή του άρθρου 17 παράγραφος 2 δεύτερο εδάφιο της οδηγίας 2008/1/ΕΚ.
                                             Μόλις προκύψουν νέα στοιχεία σχετικά με τις λεπτομέρειες των χρήσεων και με ασφαλέστερες εναλλακτικές ουσίες ή τεχνολογίες για τις χρήσεις που προβλέπονται στα στοιχεία β) έως ε), η Επιτροπή επανεξετάζει τις παρεκκλίσεις του δεύτερου εδαφίου έτσι ώστε:
                                             
                                                         i)
                                                      
                                                      
                                                         να καταργούνται σταδιακά οι χρήσεις PFOS, όταν η εφαρμογή ασφαλέστερων εναλλακτικών λύσεων γίνεται εφικτή από τεχνική και οικονομική άποψη,
                                                      
                                                   
                                                         ii)
                                                      
                                                      
                                                         η συνέχιση των παρεκκλίσεων να είναι δυνατή μόνο για βασικές χρήσεις, για τις οποίες δεν υπάρχουν ασφαλέστερες εναλλακτικές λύσεις και εφόσον έχουν αναφερθεί σε εκθέσεις οι προσπάθειες που καταβλήθηκαν για την εξεύρεση ασφαλέστερων εναλλακτικών λύσεων,
                                                      
                                                   
                                                         iii)
                                                      
                                                      
                                                         να ελαχιστοποιείται η έκλυση PFOS στο περιβάλλον, με την εφαρμογή των βέλτιστων διαθέσιμων τεχνικών.
                                                      
                                                   
                                       
                                             6.
                                          
                                          
                                             Τα πρότυπα που θεσπίζονται από την Ευρωπαϊκή Επιτροπή Τυποποίησης (CEN) χρησιμοποιούνται ως αναλυτικές μέθοδοι δοκιμών για να καταδεικνύεται ότι οι ουσίες, τα παρασκευάσματα και τα αντικείμενα είναι σύμφωνα με τις παραγράφους 1 και 2.
                                          
                                       
                           
                                 DDT [1,1,1-τριχλωρο-2,2-δις(4-χλωροφαινυλ)αιθάνιο]
                              
                              
                                 50-29-3
                              
                              
                                 200-024-3
                              
                              
                                 —
                              
                           
                                 Χλωρδάνιο (chlordane)
                              
                              
                                 57-74-9
                              
                              
                                 200-349-0
                              
                              
                                 —
                              
                           
                                 Εξαχλωροκυκλοεξάνιο, συμπεριλαμβανομένου του λινδανίου
                              
                              
                                 58-89-9
                              
                              
                                 200-401-2
                              
                              
                                 —
                              
                           
                                 319-84-6
                              
                              
                                 206-270-8
                              
                           
                                 319-85-7
                              
                              
                                 206-271-3
                              
                           
                                 608-73-1
                              
                              
                                 210-168-9
                              
                           
                                 Διελδρίνη
                              
                              
                                 60-57-1
                              
                              
                                 200-484-5
                              
                              
                                 —
                              
                           
                                 Ενδρίνη
                              
                              
                                 72-20-8
                              
                              
                                 200-775-7
                              
                              
                                 —
                              
                           
                                 Heptachlor
                              
                              
                                 76-44-8
                              
                              
                                 200-962-3
                              
                              
                                 —
                              
                           
                                 Εξαχλωροβενζόλιο
                              
                              
                                 118-74-1
                              
                              
                                 200-273-9
                              
                              
                                 —
                              
                           
                                 Χλωρδεκόνη (chlordecone)
                              
                              
                                 143-50-0
                              
                              
                                 205-601-3
                              
                              
                                 —
                              
                           
                                 Αλδρίνη
                              
                              
                                 309-00-2
                              
                              
                                 206-215-8
                              
                              
                                 —
                              
                           
                                 Πενταχλωροβενζόλιο
                              
                              
                                 608-93-5
                              
                              
                                 210-172-5
                              
                              
                                 —
                              
                           
                                 Πολυχλωροδιφαινύλια (PCB)
                              
                              
                                 1336-36-3 και λοιποί
                              
                              
                                 215-648-1 και λοιποί
                              
                              
                                 Με την επιφύλαξη των διατάξεων της οδηγίας 96/59/ΕΚ, επιτρέπεται η χρήση αντικειμένων που ήδη χρησιμοποιούνταν κατά τον χρόνο έναρξης ισχύος του παρόντος κανονισμού.
                              
                           
                                 Mirex
                              
                              
                                 2385-85-5
                              
                              
                                 219-196-6
                              
                              
                                 —
                              
                           
                                 Τοξαφένιο (toxaphene)
                              
                              
                                 8001-35-2
                              
                              
                                 232-283-3
                              
                              
                                 —
                              
                           
                                 Εξαβρωμοδιφαινύλιο
                              
                              
                                 36355-01-8
                              
                              
                                 252-994-2
                              
                              
                                 —
                              
                           
                        
                     
                        Μέρος B —   Ουσίες που περιλαμβάνονται μόνο στο πρωτόκολλο
                     
                     
                                 Ουσία
                              
                              
                                 αριθ. CAS
                              
                              
                                 αριθ. ΕΚ
                              
                              
                                 Ειδική εξαίρεση για ενδιάμεση χρήση ή άλλη ειδική διάταξη
                              
                           
                                 —»
                              
                              
                                  
                              
                              
                                  
                              
                              
                                  
                              
                           
               
            
                  2.
               
               
                  Στο παράρτημα III προστίθεται η ακόλουθη ουσία:
                  «Πενταχλωροβενζόλιο (αριθ. CAS: 608-93-5)»
               
            
         (1)  ΕΕ L 37 της 13.2.2003, σ. 19.
      
         (2)  ΕΕ L 24 της 29.1.2008, σ. 8.